Հայաստանի երիտասարդական հիմնադրամի գործադիր տնօրեն Ալեքսանդր Տեր-Հովակիմյանը նշեց, որ Արմավիրի մարզի երիտասարդական կենտրոնի՝ մերօրյա հերոսների հիշատակի հավերժացմանն ուղղված ծրագիրն այն եզակի նախաձեռնություններից էր, որ միաձայն համաձայնություն ստացավ ՀՀ նախագահի աշխատակազմի կողմից տրամադրվող դրամաշնորհի մրցութային հանձնաժողովի կողմից։ «Մեր պարտքն է հարգանքի տուրք մատուցել հայրենիքի պաշտպանության ժամանակ զոհված բոլոր զինվորներին։ Ես հպարտ եմ, որ ունենք նման նվիրյալ երիտասարդներ։ Արարատ Խանոյանը հայ զինվորի առաքելությունը պատվով է կատարել։ Սա նվազագույնն է, որ մենք կարող ենք անել այս պահին»,- նշեց հիմնադրամի գործադիր տնօրենը։